CELEX: 32015D2276
Language: da
Date: 2015-12-07 00:00:00
Title: Rådets afgørelse (FUSP) 2015/2276 af 7. december 2015 om ændring og forlængelse af afgørelse 2013/233/FUSP om Den Europæiske Unions bistandsmission vedrørende integreret grænseforvaltning i Libyen (EUBAM Libya)

8.12.2015   
            
            
               DA
            
            
               Den Europæiske Unions Tidende
            
            
               L 322/51
            
         RÅDETS AFGØRELSE (FUSP) 2015/2276
   af 7. december 2015
   om ændring og forlængelse af afgørelse 2013/233/FUSP om Den Europæiske Unions bistandsmission vedrørende integreret grænseforvaltning i Libyen (EUBAM Libya)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 22. maj 2013 vedtog Rådet afgørelse 2013/233/FUSP (1) om oprettelse af Den Europæiske Unions bistandsmission vedrørende integreret grænseforvaltning i Libyen (EUBAM Libya).
            
         
               (2)
            
            
               Den 21. maj 2015 vedtog Rådet afgørelse (FUSP) 2015/800 (2) om ændring og forlængelse af afgørelse 2013/233/FUSP, navnlig ved at forlænge EUBAM Libya indtil den 21. november 2015 og fastsætte et finansielt referencegrundlag for samme periode.
            
         
               (3)
            
            
               EUBAM Libya bør forlænges for en yderligere periode på tre måneder indtil den 21. februar 2016.
            
         
               (4)
            
            
               Afgørelse 2013/233/FUSP bør ændres i overensstemmelse hermed.
            
         
               (5)
            
            
               EUBAM Libya vil blive gennemført i en situation, som kan blive forværret og vil kunne hindre opfyldelsen af målene for Unionens optræden udadtil, jf. artikel 21 i traktaten —
            
         VEDTAGET DENNE AFGØRELSE:
   Artikel 1
   I Rådets afgørelse 2013/233/FUSP foretages følgende ændringer:
   
               1)
            
            
               Artikel 13, stk. 1, affattes således:
               »1.   Det finansielle referencegrundlag til dækning af udgifterne i forbindelse med EUBAM Libya for perioden fra den 22. maj 2013 til den 21. maj 2014 udgør 30 300 000 EUR.
               Det finansielle referencegrundlag til dækning af udgifterne i forbindelse med EUBAM Libya for perioden fra den 22. maj 2014 til den 21. februar 2016 udgør 26 200 000 EUR.«.
            
         
               2)
            
            
               Artikel 16, stk. 2, affattes således:
               »Den anvendes indtil den 21. februar 2016.«.
            
         Artikel 2
   Denne afgørelse træder i kraft på dagen for vedtagelsen.
   Den anvendes fra den 22. november 2015.
   
      Udfærdiget i Bruxelles, den 7. december 2015.
      
         
            På Rådets vegne
         
         C. CAHEN
         
            Formand
         
      
   
   
      (1)  Rådets afgørelse 2013/233/FUSP af 22. maj 2013 om Den Europæiske Unions bistandsmission vedrørende integreret grænseforvaltning i Libyen (EUBAM Libya) (EUT L 138 af 24.5.2013, s. 15).
   
      (2)  Rådets afgørelse (FUSP) 2015/800 af 21. maj 2015 om ændring og forlængelse af afgørelse 2013/233/FUSP om Den Europæiske Unions bistandsmission vedrørende integreret grænseforvaltning i Libyen (EUBAM Libya) (EUT L 127 af 22.5.2015, s. 22).